Contents

# Vytvorenie farebného prechodu

Farebný prechod je postupné prelínanie dvoch rôznych farieb alebo odtieňov jednej farby, ktorým je možné vyplniť objekty kresby.

### Ak chcete použiť prechod:

1. Označte požadovaný objekt.

2. Zvoľte ponuku Formát - Oblasti a vyberte v časti Vyplnenie možnosť Prechod.

3. Vyberte zo zoznamu štýl prechodu a kliknite na OK.

## Vytvorenie vlastných prechodov

Dajú sa vytvoriť vlastné prechody, alebo upravovať existujúce prechody. Tiež sa dajú vytvorené prechody ukladať a znovu načítať.

### Na vytvorenie vlastného prechodu:

1. Vyberte Formát - Oblasti a kliknite na záložku Prechody.

2. Vyberte zo zoznamu prechod, ktorý chcete použiť ako základ svojho nového prechodu, a kliknite na Pridať.

3. Do poľa zadajte názov prechodu a kliknite na OK.

   Nový názov sa zobrazí na konci zoznamu prechodov a vyberie sa na úpravy.

4. Nastavte vlastnosti prechodu a kliknite na Upraviť.... Tým prechod uložíte.

5. Kliknite na OK.

## Použitie prechodov a priehľadnosti

Pomocou myši sa dajú upravovať vlastnosti prechodu a priehľadnosti objektu.

### Ak chcete upraviť prechod objektu:

1. Označte objekt s prechodom, ktorý chcete upraviť.

2. Vyberte Formát - Oblasti a kliknite na záložku Prechody.

3. Upravte hodnoty prechodu podľa potreby a kliknite na OK.

Ak chcete upraviť priehľadnosť objektu, označte ho, zvoľte ponuku Formát - Oblasti a kliknite na záložku Priehľadnosť.

Related Topics

Definícia vlastných farieb