Contents

# Upraviť symboly

Pomocou tohto dialógu môžete pridať nové symboly do sady symbolov, upravovať sady symbolov alebo meniť názvy symbolov. Tiež môžete určiť nové sady symbolov, priradiť symbolom názvy alebo upraviť existujúce sady symbolov.

Pre prístup k tomuto príkazu...

Choose Tools - Symbols - Edit

## Pôvodný symbol

Vyberte názov aktuálneho symbolu. V ľavom náhľadovom okne v dolnej časti dialógu sa zobrazí symbol, jeho názov a sada, do ktorej symbol patrí.

## Sada pôvodných symbolov

Tento výber obsahuje názov aktuálnej sady symbolov. Ak chcete, môžete vybrať inú sadu symbolov.

## Symbol

Zobrazuje názvy symbolov v aktuálnej sade symbolov. Vyberte meno zo zoznamu alebo napíšte názov novo pridávaného symbolu.

### Pridať nový symbol

Ak chcete do sady symbolov pridať symbol, vyberte písmo v poli Písmo a potom kliknite na symbol v paneli symbolov. Do políčka Symbol zadajte názov symbolu. V poli Sada symbolov vyberte sadu symbolov alebo zadajte názov novej sady symbolov. V pravom náhľadovom okne sa zobrazí zvolený symbol. Kliknite na tlačidlo Pridať a potom OK.

### Modifikovanie názvu symbolu

Ak chcete zmeniť názov symbolu, vyberte ho v zoznamu Pôvodný symbol. Potom zadajte nový názov do políčka Symbol. Presvedčite sa, či je v náhľadovom okne požadovaný znak, a potom kliknite na tlačidlo Zmeniť. Nakoniec kliknite na OK.

## Sada symbolov

The Symbol set list box contains the names of all existing symbol sets. You can modify a symbol set or create a new one.

### Tvorba novej sady symbolov

Ak chcete vytvoriť novú sadu symbolov, zadajte požadovaný názov do poľa Sada symbolov a pridajte aspoň jeden symbol. Kliknutím na OK zavriete tento dialóg. Potom bude nová sada symbolov k dispozícii.

## Písmo

Zobrazuje meno aktuálneho písma a umožňuje zvoliť iné písmo.

## Podmnožina

Ak v zozname Písmo vyberiete nesymbolové písmo, môžete si vybrať Unicode podmnožinu, do ktorej chcete umiestiť nový alebo upravený symbol. Keď vyberiete podmnožinu, zobrazia sa v zozname symbolov všetky symboly, ktoré do neho patria.

## Štýl

Je zobrazený aktuálny štýl písma. Môžete ho zmeniť výberom zo zoznamu.

## Pridať

Kliknutím na toto tlačidlo pridáte symbol zobrazený v pravom náhľadovom okne do aktuálnej sady symbolov. Uloží sa pod názvom zadaným v poli Symbol. Aby ste mohli použiť toto tlačidlo, musíte zadať názov buď v poli Symbol alebo Sada symbolov. Názov nemožno použiť viac ako raz.

## Upraviť

Kliknutím na toto tlačidlo nahradíte názov symbolu zobrazeného v ľavom náhľadovom okne (pôvodný názov je zobrazený v poli Pôvodný symbol) názvom, ktorý ste zadal do poľa Symbol.

### Presun symbolu k inej sade symbolov

Napríklad chcete presunúť veľký znak alfa zo sady "Grécky" do sady "Špeciálny". Vyberte pomocou dvoch zoznamov pôvodnú sadu (Grécky) a symbol ALPHA. Symbol sa zobrazí v ľavom náhľadovom okne. V poli Sada symbolov vyberte sadu "Špeciálny". Kliknite na Zmeniť a potom OK. Symbol ALPHA teraz nájdete len v sade symbolov "Špeciálny".

## Zmazať

Kliknite na toto tlačidlo, ak chcete odstrániť symbol zobrazený v ľavom náhľadovom okne zo súčasnej sady symbolov. Odstránenie nemusíte potvrdiť. Po odstránení posledného symbolu zo sady bude odstránená tiež sada symbolov.

Kliknutím na Zrušiť môžete kedykoľvek zavrieť dialógové okno bez uloženia zmien.